CELEX: 31988R2009
Language: el
Date: 1988-07-07 00:00:00
Title: Κανονισμός (ΕΟΚ) αριθ. 2009/88 της Επιτροπής της 7ης Ιουλίου 1988 για τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους

Avis juridique important

|

31988R2009

Κανονισμός (ΕΟΚ) αριθ. 2009/88 της Επιτροπής της 7ης Ιουλίου 1988 για τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους  

Επίσημη Εφημερίδα αριθ. L 177 της 08/07/1988 σ. 0018 - 0018 Φινλανδική ειδική έκδοση: Κεφάλαιο 3 τόμος 26 σ. 0239  Σουηδική ειδική έκδοση: Κεφάλαιο 3 τόμος 26 σ. 0239 

***** ΚΑΝΟΝΙΣΜΟΣ (ΕΟΚ) αριθ. 2009/88 ΤΗΣ ΕΠΙΤΡΟΠΗΣ  της 7ης Ιουλίου 1988  για τροποποίηση του κανονισμού (ΕΟΚ) αριθ. 2681/83 για τις λεπτομέρειες εφαρμογής του καθεστώτος ενίσχυσης για τους ελαιούχους σπόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1098/88 (2), και ιδίως το άρθρο 24α παράγραφος 3,  Εκτιμώντας:  ότι το χαρακτηριστικό των κραμβόσπορων και των γογγυλόσπορων « διπλό μηδέν» είναι η μικρότερη περιεκτικότητα σε γλυκοζινολικές ενώσεις, πράγμα που διευκολύνει την ενσωμάτωσή τους στη διατροφή των ζώων· ότι ο κανονισμός (ΕΟΚ) αριθ. 2681/83 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3857/87 (4), καθορίζει, στο άρθρο 2 σημείο 4 πρώτο εδάφιο, μια μέγιστη επιτρεπόμενη περιεκτικότητα από 20 μικρογραμμομόρια ανά γραμμάριο για τους σπόρους που ανταποκρίνονται στην περιγραφή αυτή· ότι εντούτοις, στο δεύτερο εδάφιο του εν λόγω σημείου 4 προβλέπεται προσωρινή παρέκκλιση έως τα τέλη της περιόδου 1988/89, για να επιτραπεί στους εμπορευομένους να προσαρμοσθούν στις νέες ποιοτικές απαιτήσεις· ότι πρέπει, για να είναι δυνατή η προσαρμογή αυτή, να προβλεφθεί νέα παρέκκλιση·  ότι πρέπει να παραταθεί η ισχύς της παρέκκλισης που προβλέπεται στο άρθρο 32 του κανονισμού (ΕΟΚ) αριθ. 2681/83 όσον αφορά τη χρησιμοποίηση κοινής μεθόδου καθορισμού της περιεκτικότητας σε γλυκοζινολικές ενώσεις· ότι η πείρα έδειξε ότι μπορεί να καταργηθεί η διάταξη που προβλέπεται στο τρίτο εδάφιο του εν λόγω άρθρου·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2681/83 τροποποιείται ως εξής:  1. Στο άρθρο 2 σημείο 4, το δεύτερο εδάφιο αντικαθίσταται από το ακόλουθο κείμενο:  «Ωστόσο, η μέγιστη αποδεκτή περιεκτικότητα σε γλυκοζινολικές ενώσεις για τους κραμβόσπορους και τους γογγυλόσπορους "διπλό μηδέν" είναι 35 μικρογραμμομόρια ανά γραμμάριο σπόρου, όσον αφορά τις περιόδους εμπορίας 1986/87 έως 1989/90.»  2. Στο άρθρο 32 δεύτερο εδάφιο, οι όροι «περίοδοι εμπορίας 1986/87 και 1987/88» αντικαθίστανται από τους όρους «περίοδοι εμπορίας 1986/87 έως 1988/89».  3. Στο άρθρο 32, το τρίτο εδάφιο διαγράφεται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουλίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Ιουλίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 110 της 29. 4. 1988, σ. 10.  (3) ΕΕ αριθ. L 266 της 28. 9. 1983, σ. 1.  (4) ΕΕ αριθ. L 363 της 23. 12. 1987, σ. 26.